På lørdag vil 100 svømmere i Haraldslund Svømmehal svømme så langt som muligt for at indsamle penge til klubbens ungdomsafdeling.

362 sponsorer i skikkelse af familie, venner, bekendte, skolen, forretninger og virksomheder støtter op om de knap 100 svømmere, der skal svømme flest mulige meter på en time og 15 minutter. Sidste år blev der i alt svømmet 305.625 meter. De penge, som der bliver samlet ind, går til klubbens ungdomsafdeling samt svømmernes betaling af udstyr, svømmetøj og deltagelse i stævner og træningslejre.